31970R1471
L 164/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1471/70 НА СЪВЕТА
от 20 юли 1970 година
за установяване на обща процедура за автономно увеличение на вноса в Общността на продукти, които са предмет на мерки за доброволно ограничение от страните износителки
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че някои трети страни дават на предприятията на Общността да прилагат доброволни ограничения на износа на някои продукти;
като има предвид, че въпреки това може да се окаже необходимо да се въведе автономно увеличение на вноса в Общността на тези продукти;
като има предвид, че е необходимо създаването на обща процедура за тази цел,
ПРИЕ НАСТОЯЩИЯ РЕГЛАМЕНТ:
Член 1
1. Когато споразумение, сключено между Общността и трета страна, предвижда доброволно ограничение на износа от тази трета страна към Общността и когато Общността реши да предложи или да приеме, че съответната трета страна следва да увеличи експорта на въпросния продукт за Общността, решението на Общността се взима в съответствие с процедурата, посочена в член 11 на Регламент (ЕИО) № 1023/70 на Съвета (1) от 25 май 1970 г. за създаване на обща процедура за управление на количествените квоти, като се обърне дължимото внимание на:
а)
изискванията на икономическата и търговска политика, независимо от това дали тя е автономна или конвенционална;
б)
състоянието на пазара на Общността по отношение на дадения продукт;
в)
фактът, че е желателно да не се излага на опасност постигането на преследваната цел, когато се сключва споразумение с трета страна.
2. Комисията отговоря за нотифицирането на заинтересованата трета страна за предприетите действия.
3. Без да накърнява които и да било специални разпоредби на някои споразумения за доброволно ограничение, член 2, параграф 2 и член 6 от Регламент (ЕИО) № 1023/70 на Съвета съответно се прилагат.
Член 2
Настоящият регламент влиза в сила на третия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 юли 1970 година.